Diari Oficial de la Generalitat Valenciana


Sumari del DOGV 1782, del 14-05-1992 (1992/824798)

ORDRE de 23 de març de 1992, del Conseller ?de Sanitat i Consum, per la qual adscriu a la Direcció General de Salut Pública les competències sanitàries en matèria de salut laboral.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/23/(2)/dof/vci/html**

### Dades del document

Número de DOGV
:   1782

Data del DOGV
:   14-05-1992

Secció del DOGV
:   DISPOSICIONS GENERALS

Número del document
:   1992/824798


Data del document
:   23-03-1992

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 23 de març de 1992, del Conseller de Sanitat i Consum, per la qual adscriu a la Direcció General de Salut Pública les competències sanitàries en matèria de salut laboral.  
L?article 21 de la Llei 14/1986, General de Sanitat, atorga a les autoritats sanitàries competències sobre la promoció i la protecció de la salut dels treballadors.  
El Reial Decret 1509/1976, de 21 de maig, pel qual s'aprova el Reglament General sobre la Col·laboració de les Mútues d'Accidents de Treball en la Gestió de la Seguretat Social, es refereix, en el seu article 12 i concordants, als serveis sanitaris, preventius i rehabilitadors, en la seua relació amb l'administració sanitària, relació que es desplega en la Resolució de 1.5 de desembre de 1981, de la Secretaria d'Estat per a la Sanitat.  
El Decret 1036/1959, de 10 de juny, pel qual es reorganitzen els serveis mèdics d'empresa, i el seu desplegament posterior, l'Ordre de 21 de novembre de 1959, atribueixen a l'Organització dels Serveis Mèdics d'Empresa la direcció i l'orientació d'aquests serveis mèdico-laborals.  
La disposició final primera del Reial Decret 2001/1980, de 3 d'octubre, estableix la integració de l'Organització dels Serveis Mèdics d'Empresa en l'Institut Nacional de la Salut.  
Pel Reial Decret 1612/1987, de 27 de novembre, es traspassen a la Comunitat Valenciana les funcions i els serveis de l?Institut Nacional de la Salut.  
Finalment, el Decret 187/1991, de 15 d'octubre, del Consell de la Generalitat Valenciana, pel qual aprova el reglament orgànic i funcional de la Conselleria de Sanitat i Consum, crea, com a òrgan directiu d'aquest departament, la Direcció General de Salut Pública, i li atorga, entre altres, competències en la promoció de programes i estudis de salut laboral.  
Per tot això,  
ORDENE:  
Article únic  
Corresponen a la Direcció General de Salut Pública la planificació, la coordinació i el control de la gestió de les competències sanitàries sobre la salut laboral, i expressament les que es refereixen a l?Organització dels Serveis Mèdics d'Empresa i les atribuïdes a l'administració sanitària sobre les entitats col·laboradores en la gestió de la contingència d?accidents de treball i malalties professionals, tot això a l?àmbit territorial de la Comunitat Valenciana.  
DISPOSICIONS FINALS  
Primera  
Faculte la Direcció General de Salut Pública per a, en el marc de les seues competències, dictar les instruccions adients per al desenvolupament de les activitats esmentades.  
Segona  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 23 de març de 1992.  
El Conseller de Sanitat i Consum,   
JOAQUIN COLOMER SALA


Còpia Permalink ELI